МБОУ «АТЯШЕВСКАЯ СРЕДНЯЯ ШКОЛА»

|  |  |  |
| --- | --- | --- |
| Рассмотрено  на заседании ШМО  Протокол №1 от 31.08.23 г. | Согласовано  зам. директора по УВР  31.08.23 г. | Утверждено  Приказ № 59-о от 31.08.23 г. |

РАБОЧАЯ ПРОГРАММА ПО ЭРЗЯНСКОМУ ЯЗЫКУ

ДЛЯ УЧАЩИХСЯ 2 КЛАССА НА 2023-2024 УЧЕБНЫЙ ГОД

Составитель:

учитель начальных классов

Полевкина Н.М.

## ТОЛКОВАМО ВАЛОСЬ

Важодемань программась эрзянь келень коряс 2 классо тонавтницятнень марто теезь Федеральной государственной образовательной стандартонь вешевксэнзэ коряс, эрзянь келень ды ловномань 1-4 классоньпримерной программантьды Буянова Н.А.«Эрзянь кель», 2013 г. ОАО «Мордовской книжной издательствась» книганть кувалма**.**

### 1—4-це класстнэсэ тонавтомань лувонть ёнксонзо истят:

ушодомс эикакштнень весеме ёндонь кастоманть;

тонавтомс эикакштнень эрязасто, чарькодезь, мазыйстэ ловномо, ильведькстэме сёрмадомо, вадрясто ловомо, парсте кортамо, эсест мелест-превест ды ёжомарямост кортазь ды сёрмадозь ёвтнеме;

тонавтомс эикакштнень важодеманть вечкеме;

школань эрьва предметэнть вельде тонавтомс тиринь масторонть, ломантнень вечкеме, кастомс покш мель эсь народонть келензэ ды оймень питней чинзэ содамо; максомс нурька, чарькодевиця содамочить лия национальностень ломантнеде, сынст культурадост;

тонавтомс эикакштнень перть пельксэнть ванстомо, сонзэ сюпавчинзэ ламолгавтомо; тонавтомс эикакштнень эсь прянь ветямо, тонавтнема тевенть вечкеме;

лездамс эйкакштненень панжомс ды келейгавтомс сынст превень ды кедьёнксонь маштомачист; кемекстамс эикакштнень шумбрачист.

Неть тевтнень топавтомсто сехте покш тарка максови тиринь келентень. Вишка эйкакшонтень эсь арсеманзо, мелензэ-превензэ ды ёжомарямонзо видестэ ёвтавить ансяк сонзэ лувсо. А стяко К. Д. Ушинский тиринь валонть лемдизе «ине тонавтыцякс». Сон сёрмадсь: «Тиринь келесь, васенце класстнэсэ тонавтомсто, улезэ сех эрявикс предметэкс. Сон сови весе лия предметнэнь юрскак ды сюлми эйсэст».

## Эрзянь келенть тонавтомань лувонть целензэ:

а) кастомс эйкакштнень кортамонь ды сермадомань кель-валост ды превест-арсемаст;

б) явомс мель важодеманть вечкемантень, стакачитнень изнямо тонавтомантень. Бути эйкакштне тонадыть превсэ важодеме, эсест мелест-арсемаст ды ёжомарямост валсо ёвтнеме, сынь вадрясто чарькодьсызь весе лия предметнэнь коряс материалонтькак.

## Тонавтнема предметэнть общей характеристиказо

### Фонетика, лексика, грамматика, орфография ды кель-валонь кастома Гайтне ды букватне.

Те теманть марто эйкакштне вастовить 1—2-це класстнэсэ. Максови чарькодема гайтте ды буквадо, гласнойде ды согласнойде, гайтев ды гайттеме, чевте ды калгодо согласнойтнеде. Сынь тонавтнить тееме валтнэнень гайтнень ды букватнень коряс анализ.

**2-це классо** сехте эрявикс вешематне истят: тонавтницятне маштовольть аволь ансяк гайтнень видестэ ёвтамо ды явомо вейкест-вейкест эйстэ вайгелень коряс, но видестэ невтеме сынст сёрмадомсто буквасо (гласной буквасо ды чевте тешкесэ чевтечинть невтемась, явовтыця чевте ды калгодо теш-кстнэнь сёрмадомаст ды седе тов). Омбоце классонть ушодомсто эйкакштне вастовить истямо чарькодема марто: улить валт, конат-нень ёвтамсто марявить аволь сеть гайтне, конатне не- втезь сёрмадозь. Лиякс меремс, валонть ёвтамонзо ды сёрмадоманзо ютксо ули авейкетьксчи. Аламонь-аламонь эйкакштненень толковави, кода эряви муемс валонть виде сёрмадомазо.

«Гайтне ды букватне» теманть коряс важодемась лезды кастомс эйкакштнень кортамонь культураст: сынь тонадыть гайтнень ды валтнэнь ваньксстэ ды видестэ ёвтамо, паролгавтсызь дикцияет.

### Валось.

Валонть лангсо важодемась моли весе ниле иетнень перть. Ламо мель явови сонзэ лексикань смустензэ чарькодемантень ды видестэ сёрмадомантень.

Лексикань коряс начальной класстнэсэ кодаткак правилат а максовить. Ловномань ды сермадомань уроктнесэ тонавтницятненень максовить истят башка чарькодемат: валтнэ невтить предметэнь ды эрямонь явлениянь лемть, эрсить малавикст смустень коряс, невтить карадо-кар-шонь смустть, предложениясо невтить вейке кодамояк эли зярыя смустть ды седе тов.

Эйкакштне тонавтнить кочксеме эрявикс валт эсест арсемаст ёвтнемстэ. Аламонь-аламонь сюпалгады сынст валксост.

**Омбоце классо** тонавтницятненень максови чарькодема валонть смустень кандыця пелькстнэде (валонь юр, раськень валт). 1—4-це класстнэсэ максови чарькодема малав весе кортамо пелькстнэде: существительнойденть, прилага-тельнойденть, числительнойденть, личной местоименият-неде, глаголдонть ды валмельгакстнэде. Тонавтницятне сынст чарькодьсызь кевкстематнень ды валтнэнь смустест коряс. Кортамо пелькстнэде чарькодемантень эйкакштнень ушодыть анокстамо омбоце классо, зярдо тенст максови невтема валтнэде, конат отвечить кие?,

м е з е?, (кит ь?, м е з т ь?), кодам о?, мезе те и? кевкстематнень лангс ды улить предметэнь кодамояк качествань, действиянь лемекс.

Валонть составонзо ды кортамо пелькстнэнь тонавтнемстэ эрьва классо ютавтовить важодемат валонть лексикань смустензэ чарькодемадонть. Те тееви сень кис, штобу эйкакштне видестэ кортавольть ды ильведькстэме сёрмадовольть. Тень кисэ эйкакштнень эряви тонавтомс важодеме эрьва кодамо валкс марто: орфографиянь, эпитетэнь, синонимень ды седе тов.

### Предложениясь.

Тонавтницятненень максовить истят содамочить предложениядонть:

1. ёвтамонь целензэ коряс предложениятнень явомась (ёвтнемань, серьгедемань, кевкстемань, кармавто-мань);
2. вайгелень (интонациянь) коряс предложениятнень явомась (ёвтнемань, кевкстемань, серьгедемань);
3. предложениянь главной ды второстепенной члентнэде.

**Омбоце классо** эйкакштне тонадыть точкадо башка кевкстемань ды серьгедемань тешксэнь путомо, кармить маштомо вайгельсэ явомо предложениястонть эрявикс валт ды ёвтамо сынст истя, кода вешить песэ лотксема тешкетнэ.

Предложениянь члентнэнь марто тонавтницятне вастовить омбоце классо. Келень ды ловномань уроктнесэ сынь тонавтнить явомо валтнэнь, конат невтить, киде ды мезде моли кортамось предложениясонть, мезе сындест ёвтневи. Тесэ максови чарькодема подлежащей ды

сказуемой терминтнэнень.

### Сюлмавозь кортамось.

Кортамо маштомо тонавтомась ашти васенце таркасо. Сон ушодови ловномо ды сёрмадомо тонавтомань васенце уроктнесэ ды ютавтови эрьва чистэ. Весе иетнень перть ламо мель явови гайтентень, сонзэ видестэ ёвтамонтень, сёрмадомантень. Эйкакштне кармить маштомо валонть ды сонзэ пельксэнзэ сёрмадомо, паузань, интонациянь тейнеме, сюлмамо вейке валонть лия марто, арсеме эрьва кодамо тема лангс ёвтнемат. Тонавтницятненень максови чарькодема «минек кортамось ашти предложениясто». Смустень коряс сюлмазь предложениятне теить текст. Вал, валонь сюлмавкс, предложения ды текст марто важодемась лез-ды

эйкакштненень чарькодемс, кода ды зярдо совавтомс эсь кортамосо оде тонавтнезь грамматикань правилатнень, сюпалгавтыть сынст превень-арсемань ды кель- валонь маштомачист.

Сюлмавозь кортамонтень эйкакштнень тонавтомсто весе класстнэсэ максови толковамо кортамонть смустензэ эйстэ, ваннови, мезекс сон эряви ломантненень. Пакшатне содавтовить этикетэнь зярыя норма марто. Сынь тонавтнить тевс нолдамо валтнэнь, конат сайневить шум-бракстнемстэ, простямсто, сюкпрянь ёвтамсто, энялдомсто ды седе тов.

Тонавтомань васенце уроктнесэ эйкакштне сынсь снартнить текстэнь тееме. Васняяк те тееви невтевксэнь коряс. Аламонь-аламонь сынь пачкодить изложениятненень, а мейле тонадыть эсь валсо ёвтнеме неезденть, марязденть, ловнозденть — лиякс меремс, ушодыть сочинениянь сёрмадомо.

Сюлмавозь кортамонтень тонавтомань упражнениятне ютавтовить ловномань ды келень уроктнесэ (кортазь эли сёрмадозь).

Программанть коряс келень уроктнесэ седе ламо ютавтневить сёрмадомань упражненият (изложеният, эрьва кодамо видэнь сочиненият), ловномань уроктнесэ неть упражнениятне ютавтневить кортазь, ансяк мельсэ свал кирдема: кортамось ды сёрмадомась кеместэ сюлмазь эсь ютковаст.

Сочинениянь сёрмадомадо икеле икельце уроктнесэ топавтовить зярыя упражненият, конат темань ды содержаниянь коряс малавикст сы важодемантень. Сочинениянь лемтне нежедить ловнозь произведениятнень, ванозь артовкстнэнь, неезь кинофильматнень лангс. Мельсэ кирдеви эйкакштнень эрямонь опытэсткак. Изложениятне ды сочинениятне тонавтыцят. Сынст сёрмадомсто сехте сеедьстэ сайневить ансяк ёвтнемань предложеният. Аламонь-аламонь тек- стнэнень совавтовить описаниянь пелькст ды арсемат.

Изложениянь ды сочинениянь сёрмадомо тонавтомсто покш лезэ максы тонавтыцянть марто вейсэ важодеманть топавтомась, конадонть мейле эйкакштне седе шождынестэ ёвтнить неезденть, марязденть, ловнозденть. Тонавтнить кортамо ваньксстэ, гайтнень видестэ ёвтазь, апак тално ды апак визде. Сочинениянь ды изложениянь сёрмадомадо мейле сы уроксонть свал ютавтови ильведевкс лангсо важодема. Творческой важодематне, сынст тематикась, содержанияет лездыть эйкакштненень тонадомс ялга ютксо эря-мо, вадрясто прянь ветямо ды тонавтнеме, лездамо покштненень ды вишкинетненень.

### Ваньксстэ сёрмадомо тонавтомась.

Сёрмадомо тонавтнемстэ эйкакшонтень эряви тонадомс букватнень, валонть, предложениянть книгасто, доскасто, диктовамонь коряс тештямо, ванномо сёрмадозенть, ильведевкстнэнь витеме.

Ваньксстэ сёрмадомо тонавтомань упражнениякс лововить каллиграфиянь коряс ильведевкстнэнь витемась, букватнень аволь вейкетьстэ теезь наклонось, сынст покшолмась, келейчись, строчкастонть лисемась ды седе тов. Вейсэнь упражнениятнеде башка ютавтовить важодемат башка эйкакш марто. Тень кисэ тонавтыцянтень эряви сёрмалемс невтевкст пакшатнень тетрадьс: 2-це классо — весенень. Каллиграфиянь коряс упражнениятне содержанияет коряс эрявить сюлмамс уроконь материалонть марто, ламо мель явома ваньксстэ, чарькодевиксстэ ды видестэ сёрмадомантень. Те важодемась лезды трямс-кастомс эйкакштнень этикань ды эстетикань ёнкстнэнь, тонавты эрьва тевенть тееме мазыйстэ, ваньксстэ, покш мельсэ ды седейшкава.

## Тонавтнема предметэнть содержаниязо

### 2 КЛАСС. ФОНЕТИКАСЬ, ГРАММАТИКАСЬ, ОРФОГРАФИЯСЬ ДЫ КЕЛЬ-ВАЛОНЬ КАСТОМАСЬ

**Гайтне ды букватне**

Гайтне ды букватне. Гласнойтне ды согласнойтне.

Чевте ды калгодо согласной гайтне. Гласной буквасо (е, ё, и, ю, я) согласнойтнень чевтечист невтемась. Валонть куншкасо ды валонть песэ согласнойтнень чевте- чист чевте знаксо (ь) невтемась.

И, й, буква марто валт. Я, ё, е, ю букватне валонть ушодкесо.

Слогось. Валтнэнь слогонь-слог явномась. Вейке строчкасто омбоцес валонть кандомась. И букванть ды чевте знаконть (ь) марто валтнэнь кандомась.

Гайтевчинь-гайттемечинь коряс кавонзазь согласнойтне, сынст буквасо невтемаст. Валонть песэ гайтев ды гайттеме согласнойтнень сёрмадомась (кузт — куз, ку- зось, тарадт — тарад, тарадось).

Алфавитэсь. Алфавитсэ эрьва букванть лемезэ. Алфа-витэнть смустезэ. Упражнениям конат лездыть алфави-тэнть тевс нолдамо. Валке марто важодемась: муемс вал кодамояк башка буква лангс, валтнэнь алфавитэнь коряс ладсемась ды седе тов.

Покш букванть сёрмадомась. Покш буквась предложениянть ушодкесо. Покш буквась ломанень лемсэ, тетя лемсэ, фамилиясо. Покш буквась ракшань лемсэ. Покш буквась масторонь, ошонь, велень, леень, иневедень лемсэ.

**Валось** Валт, конат невтить предметт ды отвечить кие?, м е з е? кевкстематнень лангс.

Валт, конат невтить предметэнь эрьва кодат ёнкст ды отвечить кода мо? кодат? кевкстематнень лангс.

Валт, конат невтить предметэнь действият ды отвечить мезе те и? мезе теить? мезе тейнить? кевкстематнень лангс. Валтнэнень кевкстемань путомо маштомась.

Предметнэнь лемест куронь-куронь явномо маштомо:

тонавтнема предмет, налшкеть, нармунть,ракшат,унжат ды лият.

Предметнэнь енксост вейке курос пунамо маштомо: тюсонь, покшолмань, танстень, материалонь, формань коряс ды седе тов. Предметэнь действияст вейке курос пурнамомаштомо.

Валонь юрдоньвейсэнь чарькодемась. Раськень валтнэ. Валонь юрось раськень валтнэсэ. Гайтев ды гайтеме согласнойтне валонь юрсонть, сынст евтамост ды сермадомаст.

Валкс марто важодеманть поладомась.

## Кель-валонь кастомась

Кортамонть предложениянь-предложениянь лангс явомо маштомась. Предложениянть вал лангс явомо маштомась.

Маштомо предложениястонть явомо валтнэнь, конат невтить киде эли мезде моли кортамось, мезе сындест кортави. Подлежащеесь ды сказуемоесь – предложениянть лувозо.

Предложениясо валтнэнь сюлмавомаст. Кевкстема лангс нежедезь, валонь сюлмавкстнэнь явомо маштомась. Точкась, серьгедемань ды кевкстемань тешкстнэ предложениянть песэ.

Эрьва кодамо видэнь предложениянь теме маштомась, пезэст эрявикс лотксема тешксэнь путомась.

**Иень перть ютазенть мельс лецтямось.**Гайтне ды букватне.Гайтев ды гайттеме согласнойтне. Чевте знаконь сермадомась. Валтнэ, конат невтить предметт.

Валтнэ, конат невтить предметэнь эрьва кодат энкст. Валтнэ, конат невтить предметэнь действият. Текст.

## Ваньксстэ сермадомась.

Ванькстэ сермадомань упражнениятне ютавтовить келень уроктнесэ (5-10 мин.) Сермадомань ерокчитнень кемекстамось.

Букватнень формаст лангсо важодемась. Букватнень вейкест – вейкест марто сюлмавомась.

Покш ды вишка букватнень куронь – куронь сермадомась. Вейке линейкасо тетрадьс сермадомо ушодомась.

Букватнень, буквань сюлмавкстнэнь, конатнесэ седее сеедьстэ тейневить ильведевкст, сермадомась. Валонь нурька предложениянь сермадомась.

# Тонавтницятнень содамочитненень ды маштомачитненень вешематне

## 2-цеклассонть прядомсть тонавтницятненень эряви тонадомс:

эрзянь алфавитэнь весе букватнень; гласной ды согласной гайтнень; чевте ды калгодо согласнойтнень; гайтев ды гайттеме согласнойтнень;

вейке строчкасто омбоцес валонть кандомань правилатнень.

## Тонавтницятненень максови тонадомс:

видестэ сермадомо валт, предложеният, текст (35-45);

слогонь – слог валонь явома, вейке строчкасто омбоцес валонть кандомо, согласнойтнень чевтечист гласной буквасо ды знаксо невтеме; ушодомо покш буквасто ломанень лемть, тетя лемть, фамилият, ракшань лемть, ошонь, велень, лень лемть;

видестэ невтеме гайтев ды гайттеме согласнойтнень;

фонетикань разборонь теме: маштомс явомо валонтьслог лангс, явомс валстонтьгайтнень ды букватнень; маштомо валонтень кевкстемань путомо ды кевкстеманькоряс содамо, мезе сон невти;

явомо валтнэнь, конат отвечить кие? мезе? кевкстематнень лангс; предложениястонть валонь сюлмавкстнэнь явомо; предложениянть лувонзо (подлежащеенть ды сказуемоенть) явомо;

ушодомо предложениянть покш буквасто, пес эрявикс лотксема тешксэньпутомо;

35 – 45 валсто, кевкстемань лангс нежедезь, изложенияньсермадомо, максозь тема лангс кавто – колмо предложенияньарсеме ды сермадомо.

**Тематической планирования «Эрзянский язык» тонавтнема курсонть коряс.**

|  |  |  |  |  |  |  |
| --- | --- | --- | --- | --- | --- | --- |
| № | Уроконь темась | Част | Уроконь енксось | Уроксо тонавтницятнень важодемаст | Ютавтомань шкась | |
|  | План. | Факт. |
| 1. | Васенце классо мельс ледстямось. Валрисьме. Текст. | 1 | Мельс лецтямонь | -арсемс валрисьметь артовксонь коряс, явномс текстэнть валрисьмева, вайгельсэ невтемс валрисьмень прядовоманть | 2.09 |  |
| 2. | Гайттне ды букватне. Гласной гайттне ды букватне | 1 | Комб. | -явомс гласной ды согласной гайттнень; чевте ды калгодо согласнойтнень; гайтев ды гайттеме согласнойтнень, видестэ невтемс гайтев ды гайттеме согласнойтнень; | 9.09 |  |
| 3 | Согласной гайттне ды букватне | 1 | Комб. | 16.09 |  |
| 4. | Ютазенть кемекстамось.Артовксонь коряс евтнемань теемась |  | Кельвалонь  кастомань урок | 23.09 |  |
| -арсемс артовксонь коряс евтнема ды сермадомс |
| 5. | Слогось | 1 | Мельс ледстямонь | -явомс валтнэнь слогонь- слогонь,  кирдемс мельсэ вейке строчкасто омбоцес валонь кандома правилатнень. | 30.09 |  |
| 6. | Валонь кандомась. | 1 | Содамочинь | 7.10 |  |
| 7. | Диктант | 1 | Содамочинь  онкстамось | сермадомс видестэ валт, валрисьметь, текст. | 14.10 |  |
| 8 | Ильведькс лангсо важодема.  и ,й букватнень марто валт | 1 | содамочинь | 21.10 |  |
| 9. | Э ды е гласной букватне | 1 | Комб. | -кирдемс мельсэ: эрзянь валтнэнь ушодкссо сермадови Э буква,Е буквась валонь ушодкссо эрси лемсэ, сермадомс видестэ э ды е букватнень валтнэсэ. | 11.11 |  |
| 10. | Жи, ши,чи слогтнень марто валт. | 1 | Комб. | кирдемс мельсэ жи, ши, чи слогтне марто сермадома правиланть, сермадомс видестэ валтнэнь жи, ши, чи слогтнень марто. | 18.11 |  |
| 11. | Ча,чу,шу,щу слогтнень марто валт | 1 | кемекстамонь | - кирдемс мельсэ ча, ща, чу,щу слогтне марто сермадома правиланть.  сермадомс видестэ валтнэнь ча,ща,чу.щу слогтнень марто. | 25.11 |  |
| 12. | Ютазенть кемекстамось. Тонавтнемань изложения «Саранск ош» |  | Кель-валонь кастомань урок | Текстэнть коряс анокстамс план ды сермадомс изложения | 2.12 |  |
| 13. | Контрольной диктант . | 1 | Содамочинь | сермадомс видестэ валт, валрисьметь, текст. | 9.12 |  |
| 14. | Ильведькс лангсо важодема. Е, ю, я букватне валонь ушодкссо | 1 | Содамочинь | -кирдемс мельсэ, што е,ю,я букватне валонть  ушодкссо максыть кавто гайтть  Сермадомс видестэ валт е,я.ю букватнень марто | 16.12 |  |
| 15. | Гайттев ды гайттеме согласнойтне | 1 | Содамочинь | -явомс гайтев ды гайттеме согласнойтнень,  видестэ невтеме гайтев ды гайттеме согласнойтнень. | 23.12 |  |
| 16. | Кемекстамонь урок. | 1 | Содамочинь  онкстамось | сермадомс видестэ валт, валрисьметь, текст гайтев ды гайттеме согласной марто | 13.01 |  |
| 17. | Калгодо ды  чевте согласнойтне. | 1 | Комб. | Ютавтомс ильведькс лангсо важодема явомс  парной калгодо ды чевте согласнойтнень . видестэ невтемс калгодо ды чевте | 20.01 |  |
| 18. | Чевте тешксэсь(ь) валонть песэ. | 1 |  | Кирдемс превсэ чевте тешксэнть сермадомань  правилатнень, согласнойтнень чевтечист чевте знаксо (ь) невтеме;  . | 27.01 |  |
| 19. | Чевте тешкеэсь (ь) валонть куншкасо. | 1 | Комб. | 3.02 |  |
| 20. | Ютазенть кемекстамось. | 1 | Кемекстамонь | Кирдемс превсэ: эрзянь алфавитэнь весе  букватнень,  ладсемс валтнэнь алфавитэнь коряс | 10.02 |  |
| 21. | Покш буквань сёрмадомась. | 1 | Содамочинь | муемс валтнэстэ сермадомань правилатнень.  ютавтомс ильведевкс лангсо важодеме. Кирдемс мельсэ покш буквасто лемтнень,  тетялемтнень, фамилиятнень, ракшань лемтнень, масторонь, ошонь, велень, леень лемтнень сермадомань правилатнень  . Кирдемс мельсэ сермадомань правилатнень, кастомс видестэ ды ваньксстэ сермадомоа маштомачинть | 17.02 |  |
| 22. | Диктант | 1 | Содамочинь  онкстамось | Диктовкань коряс видестэ сермадомс валт,  валрисьметь, текст. | 24.02 |  |
| 23. | . Предметэнь  невтиця валт- существительнойть. | 3 | Содамочинь | Толковамс мезе те существительноесь.  валонтень кие? эли мезе? кевкстематнень видестэ путоомась, кастомс кельвалонть | 3.03 |  |
| 24. | Предметэнь тевтеемань (действиянь)  невтиця валт-глаголт | 3 | Содамочинь | Толковамс тевтеемань валтнэнь-глаголтнэнь.  Маштомс валонтень кевкстемань путомо ды кевкстемань коряс содамо, мезе сон невти (предмет, предметэнь действия); | 10.03 |  |

|  |  |  |  |  |  |  |
| --- | --- | --- | --- | --- | --- | --- |
| 25. | Кемекстамонь урок. Артовксонь коряс  текстэнь арсема .. | 1 | Кель-валонь  кастомань урок | Арсемс : артовксонь коряс валрисьметь ды  сермадомс евтнема. | 17.03 |  |
| 26. | Предметэнь енксонь(признаконь)невтиця  валт - прилагательнойть | 1 | Содамочинь | Содавтомс кодат валтнэненьмерить  прилагательнойть  явомс валтнэнь кевкстемань коряс | 24.03 |  |
| 27. | Изложения | 1 | Кель-валонь  кастомань урок | Явомс текстэнть ушодксонзо, пензэ ды прявт  пельксэнзэ Кастомс кельвалонть | 7.04 |  |
| 28. | Ильведевкс лангсо важодемась. Ютазенть  кемекстамось | 1 | Комб. | Ютавтомс ильведевкс лангсо важодема.  Кемекстамс валонтень кевкстемань путоманть ды кевкстемань коряс содамонть, мезе сон невти (предмет, предметэнь ёнкс, предметэнь действия); явомс валтнэнь, конат отвечить кие? ды м е з е ? кев- кстематнень лангс; | 14.04 |  |
| 29. | Раськень валтнэ. Валъюрось | 1 | Содамочинь | Максомс раськень валтнэде чарькодема. маштомс раськень валтнэстэ валъюронть явомо. гайтев ды гайттеме согласнойтнень валъюрсонть сермадомо | 21.04 |  |
| 30. | Гайтев ды гайттеме согласнойтне  валъюрсонть. | 2 | Комбиниров. | 28.04 |  |
| 31. | Синонимть. Антонимть | 1 | Содамочинь | Кирдемс мельсэ : кодат валтнэнень мерить антонимть ды синонимть. | 5.05 |  |
| 32. | Валрисьме .Точкась, кевкстемань ды  серьгедемань тешкстнэ валрисьменть песэ. | 1 | Комб. | Кастомс содамочинть валрисьмеденть.  Явомс валрисьместэ валтнэнь, конат невтить киде эли мезде моли кортамось. ушодомо предложениянть покш буквасто, пес эрявикс лотксема тешксэнь путомо; | 12.05 |  |
| 33. | Контрольной диктант | 1 | Содамочинь  онкстамось | Диктовкань коряс видестэ сермадомс валт,  валрисьметь, текст. | 19.05 |  |
| 34. | Ильведевкс лангсо важодемась .Иень перть  ютазенть кемекстамось | 1 | кемекстамонь |  | 26.05 |  |

## Контрольно – измерительной материал

*Ванькстэ сермадомань упражнениятне* ютавтовить келень уроктнесэ (5-10 мин.) *Валонь* (словарной) *диктантонъ покшолмась:* 2-це класс—8—10 вал.

*Контрольной диктантонъ покшолмась:* 2-це класс: иень васенце пельксстэнть —25—30 вал, иенть прядомсто

—35—45 вал. Изложениянь текстнэ 15—20 валдо седе покшт.

Диктантонь ды изложениянь текстнэ улест эйкакштненень интереснойть, трямонь-кастомань смусть марто. Эрьва уроксонть эйкакштнень эряви тонавтомс учебник марто важодеме. Сынь сынсь эрязасто муевлизь эрявикс теманть, правиланть, упражнениянть, заданиянть, ванновлизь, кона заданиясь топавтови васенцекс, кона омбоцекс ды седе тов. Теке марто эйкакштне тонавтовить чарькодеме, мезекс топавтови те эли тона упражнениясь.

Эйкакштнень превест-арсемаст кастоманть кис эряви топавтомс эрьва кодат тонавтомань задачат, совавтомс уроке дидактикань налксемат, седе сеедьстэ сайнемс пелькстамонь задания марто упражненият (содамоёвкст, кроссвордт, шарадат, ребуст, грамматикань лотот), тевс нолдамс наглядностенть ды техникань средстватнень, а стувтнемс уроконь аволь традиционной форматнедеяк (ютавтнемс урокт-викторинат, урокт-КВН-т, урокт- экскур-сият, вейсэнь творческой урокт ды седе тов). Сынь максовить покш темань прядомадо мейле кода урокт-покшчить (праздникть).

Штобу тонавтницятне авольть сизе уроксо, эряви ютавтомс эрьва кодамо видэнь важодемат (тонавтыцянь кунсолома, кортнема, учебник, доска, тетрадь марто важодема, налксемат ды седе тов), кортамонь форматне подавтомат сёрмадомансетнесэ, шкастонзо ютавтомс физ-культминуткат.

# Диктант.

Нуема.

Икеленек шужонь ожо пакся. Кенерезь зёрнадо пешксе колозтнэ аштить комазь. Комбайнатне нуить ды пивсыть. Машинатне саить бункерстэ зёрнанть ардомсто. Парсте невтезь нуемась.

Тевень вечкиця.

Вармась эрясь ськамонзо. Беряньстэ эрясь. Тевезэ арасель. Вешксь трубава. Увнось вальма ало. Кандра, Ежов цёрась, кармавтызе важодеме. Вармась велявты ведьгевень сёлмонзо. Паро мельсэ важоди. Эрямозо вадрялгадсь.

А пештевикс Сель.

Базарсо салмукстнэ питниясть. Сась Сеелесь кудов. Кармавтызе нинть салмуксонзо тарксеме. Капшавты эйсэнзэ. Чийсь базаров ды миинзе. Кандсь кудов ламо ярмакт. Ацынзе киякска, кецни. Низэ аварди. Кода ней карми анокстамо ярсамопель мирдезэ?

Сундерьков.

Сёксень меельце ков пуви якшамо варма. Менельга уить потмура пельть. Чокшне малав ушось нусмакадсь.

Зярдо ж осы телесь?

Валске марто кудось валдомгадсь. Прась васенце лов! Ушось прок мадсь удомо.

Тештине ды весёлкай.

Минек кавто скалонок. Тантей ловсо максыть Тештине да Весёлкай скалтнэ. Пек вечкеви монень Тештинесь. Сонсь ашине, конясонзо якстере теште. Мон тензэ яла кши печть кандан. Вазнэнтень максынь лем Мазыйка.

Мазычи.

Якшамо вестэ лёмзёрксось вельтявсь шожда лекшесэ. Чувтонть ашо палязо мазыйстэ цильдёрдсь. Ливтясь кежей варма ды салызе сиянь палянзо. Веть таго прась лов. Ванды несызь лёмзёрксонть од оршамосо. Истя полавтни чувтонть оршамопелензэ телесь.

Прянь шныця.

Од Якшамнентень тевень вечкиця кажов атинесь эзь кельмевтеве. Пенгень керицясь телень оршамонзо каинзе. Псилгадсь – варьганзояк ёртынзе. Улавось пешкедсь. Саинзе кельмевкс варьганзо. Пенгесэ чевтемгавтынзе. Якшамнесь потстост пельскулозь оргодсь.

Узересь шубадо парсте эжди.

Боря – превей цёрыне.

Боря вечки книгань ловномо. Цёрынесь ламо соды. Авазо кандсь книгат космонавтто. Боря ваннынзе ды ловнынзе. Кармась ловномо космонавтсо. Ракетазо мадезь табуретка. Халатось ды береткась скафандразо. Налксемасо Боря ливтясь Ковонть вакска. Пачколесь Марсонтень. Валгсь ракетазо тиринь велес.

Россиянь лётчик пленстэ оргодсь ялганзо марто самолётсо. Пленнойтне важодсть аэродромсо.Фашисттнэ тусть ярсамо. Лётчикесь ды лия пленнойтне чийсть самолётонтень. Мотортнэ урнозевсть. Курок кепедевсть коштс. Немецтне леднесть мельгаст. Ванна эсенек модась! Кие те ёроков лётчикесь?

Панжиков.

Панжиковось – тундонь меельце ков. Сась иень весемеде мазый шкась. Читне кувакат ды лембеть. Мазыйстэ пижелды лугась. Умаринатне ды атямартне цецявт. Мекштне кандыть медб. Цветиця куротнесэ морыть цёковт. Пек паро те шкась! Эйкакштнэ вечксызь тундонь Маней читнень.

# Контрольной сёрмадома.

Локсейть.

Сюря эрькентень а умок валгсть колмо Аша локсейть. Весе кенярдсть тенень. Апаро ломань ледизе вейкенть.

Коля ды калонь кундыцясь кортнесть локсейтнеде. Мазыйть нармунтне. Эрявит ванстомс сынст.

Рав.

Рав леесь ушодови вишка лисьмапрясто. Сонензэ прыть Сура, Ока, Ветлуга ды лия лейтне.

Равганть уйнить покш венчть. Кезэрень лемезэ Ра. Рузтнэ мерить тензэ Волга.

Равонть чиресэ ламо ошт.: Казань, Самара, Саратов, Астрахань ды лият. Минек ёнкссо те сехте покш лей.

Берянь ялгат.

Ашо Пиле кискинесь ды Нурька Пуло псакинесь беряньстэ эрясть. Кискинесь важоди.

Каткинесь каштом лангсо уды. Аша Пиле тусь эйстэнзэ. Тейсь лия кудо. Соки мода ды види сюро. Парсте эри.

Эйпарго.

Витянень лелязо тейсь эйпарго. Кода парсте арды!

Петянень Витя кирякстомс эзизе максо. Пельсь тапави. Чокшне кекшизе каськас. Паро ардтнемкась солась. Витя энялдсь лелянзо икеле тонавтомс сынст Петя марто эйпаргонь тееме.

Даволков.

Даволковось – телень меельце ков. Пувить виев вармат. Сеедьстэ эрсить ловонь даволт. Теевить шушмот. Икеле китнень эзть ванькскавто. Секс даволковсто якам оды ардома китне ульнесть аволь видеть.

Кезэрень эрзятне эрясть вирьсэ. Тейнесть вальмавтомо ды трубавтомо чувтонь кудот. Лисема – совамо таркась – кудо икелькс. Каштомсто качамось лисиль кенкшканть. Иень перть кудо потмось содыиль. Инечинень содонть шлилизь. Нейгак эрзятне тунда шлить да мазылгавтыть кудост.

# Изложеният.

Кильдезь сеельть.

Ривезесь кочкась калонь пулот. Пурнавст эйстэст покш кандст. Арсесь миемест. Рамась базарсто крандаз ды кильдинзе сыре сеельтнень. Сеельтне ускить крандазонть прянь нолдазь виздемадость.

Пандонть прясо учи эйсэст вачо верьгизэсь. Ривезесь тандадсь ды прась сеелень салмукс лангс. Верьгизэсь ёртовсь Ривезенть кундамо. Ансяк эзь цаподеве тензэ ёжовось. Сеелень пшти салмукст понгсть кургозонзо. А муи кодаяк ёнкс.

Сеельтне олякстомтызь эсь пряст. Крандазкесэнть усксесть теленень пангт.

Ояксчи.

Наташа ды Митя паро ялгат. Ялатеке весть сёвнозевсть ловняськень теемстэ. Валскестэнть Наташа ормалгадсь. Колмо чинь ютазь мольсь школав. Митя мартонзо а корты.

Недлячистэ Наташань кучизь чаень рамамо. Друк марясь ирнэзь онгома. Митянь правтызе вазошка киска. Наташа кепедсь палка пе ды тандавтызе кисканть.

Ялганть ускизь больницяв. Наташа якась варчамонзо. Митянь пичкамодо мейле оятне мирясть.

Виев се, кинь ули вадря ялгазо.

Идема.

Даволось яла виевгадсь. Коля тердсь Костянь кудов. Костя косояк арасель коля туиксэль.

Лушмонть чирестэ муизе Костянь соксонзо. Ды ансяк ней неизе икелензэ ловсо кандозь теинедомка латконть. Тосто марявсь Костянь вайгелезэ. Коля каинзе соксонзо. Латконтень нолдынзе вейс сюлмазь шарфонть ды кшнань карксонть. Истя идизе ёмамодо ялганзо. Костя кутмордызе Колянь ды ёвтась сюкпря.

Укска ды Чеерне.

Весть мусь Укскась сиянь ярмак. Тусь базаров. Рамась мазыйкась якстере парсей. Неизе сонзэ васня Букась, мейле Баранось. Никс сайсть Уксканть. Эзь моле. Вайгелест тандавтызь.

Пек мазыйстэ морась Чеересь. Ды Укскась кармась улеме Чеерень никс. Ансяк мирдесь мезеяк теме эзь машто. Кашань пидемстэ прась чакшонтень.

Вирень инже.

Весть валске марто велев чийсь сярдо. Ракшась мезде-бути пек тандадсь. Чиезь совась скалонь вазыямо таркантень.

Веть ютась шожда пиземе. Валске цёрынетне несть Ки лангсо верьгизэнь чалгавкст. Те сынст эйстэ кекшсь сярдось Велес.

Колмо чиде мейле вирень инжесь раштась вазнэ.

Курок вазнэсь тонадсь парсте якамо. Палю атя нолдынзе инжетнень кардсто. Сярдось тонавтсы вазнэнзэ вирьсэ эрямо.

Мазычи.

Эрясть – аштесть Гав кискине ды покш сельме вазнэ Му. Теевсть сынь паро ялгакс. Весть вазнэсь Мусь мазый цеця – овтонь пилекс. Сэвиксэлизе. Гав кардызе. Кискась ёвтнесь, кода ульнесь кежей верьгизэкс. Кувать вансь мазый цецятнень лангс ды теевсь кискакс. Потмозонзо паро вельмесь. Лиянень кармась лездамо. Цеця лангс ваномсто потсот паро вельми. Секс мазычись пек эряви весенень.